Joan I.a Gaztelakoa

Joan I.a Gaztelakoa (Epila, Zaragoza, 1358ko abuztuaren 24a - Alcala de Henares, Madril, 1390eko urriaren 9a). 1379ko abuztuaren 24tik 1390ko urriaren 9ra Gaztelako Erregea zen. Trastamara etxearen bigarren monarka, Henrike II.a Gaztelakoa eta Joana Manuelen, Borgoina Etxeko Villenako Joanes Manuelen alaba, semea zen. Aragoiko erresuman jaio zen aita erbestean zegoela.

1375 urtean, Aragoiko Leonor, Piarres IV.a Aragoikoaren alabarekin, ezkondu zen Sorian. Bi seme izan zituzten:

 Henrike III.a Gaztelakoa (1379 – 1406), Gaztelako erregea;
 Fernando I.a Aragoikoa (1380 – 1416), Aragoiko erregea.

Leonor hil ondoren, Beatriz Portugalgoarekin (1372-1410) ezkondu zen eta seme bakarra izan zuten: Miguel (?), haurtzaroan hila.

Ehun Urteko Gerran parte hartu zuen, Ingalaterraren aurka. 1384an Fernando I.a Portugalgoa, Beatriz emaztearen aita, semerik gabe hil baitzen, Joanesek koroa aldarrikatu zuen, Piarres Gonzalez, bere etxezaina, Gaztelako Erresumako erregeorde utzita. 1385ean, Joanesek Joanes I.a Portugalgoa, Petri I.a Portugalgoaren sasikoa eta Fernando I.a Portugalgoaren sasianaiaren aurka borrokatu zen. Aljubarrotako guduan ia bizitza galdu zuen. Azkenean, 1390n Alcala de Henaresen hil zen, zaldi baten gainetik jausi ondoren. Toledon hilobiratu zuten.

 Tituluak 
Bere erreinaldian, Gaztela, Leon, Portugal, Toledo, Galizia, Sevilla, Kordoba, Murtzia, Jaen eta Algarveko erregea izan zen eta baita Bizkaiko Jauna.

 Erreferentziak 

<table border="1" width=75% align="center">
Aurrekoa:
Tello I.a
Joanes I.aBizkaiko Jauna(1370-1390)
<td width="30%" align="center">Ondorengoa:
Gaztelako koroari lotuta
Aurrekoa:
Henrike II.a
Joanes I.aGaztela eta Leongo Erregea(1379-1390)
<td width="30%" align="center">Ondorengoa:
Henrike III.a
</tr>
</table>

 Ikus, gainera 

 Bizkaiko jaurerria.
 Gaztelako erregeen zerrenda

Kategoria:Bizkaiko jaun-andereak
Kategoria:Gaztelako errege-erreginak
Kategoria:Trastamara etxea